ร้านอาหาร ข้าวต้มริมทาง สามกอง
เป็นร้านที่คนเยอะตลอดๆ มาทีไรคนก็เต็มร้านทุกที บางครั้งแค่ขับผ่านหน้าร้าน ขอแอบมองโต๊ะสักนิดนึง ปรากฎว่าไม่มีโต๊ะเหลือเลยคะ คือ เป็นร้านที่ปักหมุดเอาไว้ ว่าต้องมาทานให้ได้ พยายามมาทานหลายรอบเลยคะ แต่ก็ไม่ได้ทาน บางครั้งมาแล้วร้านปิด บ้างครั้งมาแล้วไม่มีที่จอด เลยไม่ได้มาทานสักครั้ง สาเหตุที่ทำให้อยากมา เพราะพ่อกับแม่ เค้าชอบมาทานกันสองคน ตอนที่จิ๊กอยู่กรุงเทพ แล้วส่งภาพมายั่วตลอดๆ เลยตั้งใจว่าถ้ากลับภูเก็ตก็จะต้องมาทานให้ได้ ฮ่าาาา (ดูมีเป้าหมาย)

ร้านนี้ไม่ใช่จะมีดีแค่ ข้าวต้ม ตามชื่อร้าน แต่อาหารก็แซ่บ เผ็ดร้อน อาหารใต้แซ่บๆหลายเมนู

พิกัดร้าน ร้านอยู่ริมถนน เลยโรงพยาบาลกรุงเทพภูเก็ตมานิดหน่อย  ร้านอยู่ขวามือ ร้านเป็นอาคารพาณิชย์ สองหลังติดกัน อยู่ใกล้ๆตรงตึกแถว น้ำเต้าหู้สามกองคะ 

บรรยากาศในร้าน จะเป็นแบบร้านอาหารในตัวอาคารพาณิชย์ ไม่ได้ตกแต่งอะไรมากมาย ร้านโล่งๆ สไตล์แบบร้านข้าวเย็นธรรมดา ครัวอยู่หน้าร้าน ทำอาหารโชว์เลยคะ ทำให้มีควันเยอะ ร้อนๆหน่อยๆ แต่มีพัดลมให้นะคะ

ที่จอดรถต้องหาเองคะ หน้าร้านก็จอดได้คะ แต่ส่วนมากจะเต็มตลอดๆ

ตอนจิ๊กมาทานคนก็เต็มร้านเลย เนื่องจากมื้อเย็นพอดี มีคนลุกพอดี เลยได้นั่ง ^^ แอบดีใจ

เป็นร้านขายอาหารตามสั่ง เมนูจะเน้นอาหารที่ทำจากปลาเป็นหลัก 
จิ๊กสั่งทั้งหมด สาม เมนูคะ
-ฉุ่ฉี่ปลากระพง รสชาติจัดจ้าน ปลาสดๆ แซ่บๆ
-ต้มยำน้ำใสปลากระพง ตอนแรกมาเสิร์ฟ มาในชามต้มยำ โอ้โห ใสจริงๆ ก่อนทานคิดว่าคงไม่เผ็ด แต่พอทานปุ๊บ โอ้ววว แซ่บมากๆ ทั้งเปรี้ยว ทั้งเผ็ด อร่อยเลยคร้าา ปลาก็สดๆ
-กุ้งผัดซอสมะขาม เมนูนี้ก็โดนใจ กุ้งตัวใหญ่ๆ สดๆ น้ำศอสก็อร่อยมากๆๆ
อร่อยหมดทั้งสามอย่างเลย รสชาติแบบว่าอร่อยติดใจ เนื้อปลาสดๆ กุ้งก็สดแถมตัวใหญ่ด้วย
แถมมีผักสดๆให้อีกด้วยนะคะ
ราคาก็คุ้มค่าความสดอยู่คะ แต่ละเมนูราคาประมาณ๑๒๐บาทโดยคราวๆนะคะ

แต่ข้อเสียนิดนึงคือ การรอ อาจจะต้องรอนนาน เพราะว่าที่ร้านทำทีละเมนู แล้วคนเยอะมากๆ
ต้องรอคิวไปคะ ถ้าคนที่มาแบบหิวๆ แนะนำให้หาอะไรรองท้องรอเลยคะ ^^

